**Srăbate parcă din 'nălţimi...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Srăbate parcă din 'nălţimi...

Străbate parcă din 'nălţimi de astre

Şi luminează-n ochii minţii noastre

Un suflu sfânt, de scumpă bucurie,

Ce-mparte tuturor vestea cea bună

Că s-a trecut de pragul de furtună,

Şi în Isus, prin El, avem o veşnicie!

Străbate parcă din 'nălţimi de soare

Făclia cea de aur răscumpărătoare,

Ce-aprins-a fost în Jertfa din Calvar

Când la-nviere Ea, a arătat că viaţa

A-nvins misteru-mbrobodit în ceaţa

Travestirii, prin păcatul cel originar!

Străbate parcă din 'nălţimile cereşti

Ecoul învierii din curţile împărăteşti,

Vestindu-ne, c-avem acolo Salvator

Pe-Acel ce-a fost trimis cu izbăvirea

De Tatăl Sfânt, s-aducă mântuirea,

Pe Fiul Său Isus, spre-a fi Mijlocitor.

Flavius Laurian Duverna

06 aprilie 2015